Cesta na Mesiac (film z roku 1902)

Cesta na Mesiac (), je francúzsky sci-fi dobrodružný trikový film z roku 1902, ktorý napísal, režíroval a produkoval Georges Méliès. Je inšpirovaný románom Julesa Verna Cesta na Mesiac (1865) a pravdepodobne aj dielom H. G. Wellsa Prví ľudia na Mesiaci (1901), ktorého francúzsky preklad bol publikovaný niekoľko mesiacov predtým, ako Méliès nakrútil film.Lefebvre, Thierry (2011), "A Trip to the Moon: A Composite Film", State University of New York Press, s. 53–58, ISBN 978-1-4384-3581-7

Film sleduje skupinu vedcov, ktorí cestujú na Mesiac v kapsule vystrelenej z dela. Skúmajú povrch Mesiaca, unikajú pred podzemnou skupinou Selenitov (obyvateľov Mesiaca) a vracajú sa na Zem so zajatým obyvateľom Mesiaca.

Hoci film upadol do zabudnutia (po Mélièsovom odchode z filmového priemyslu), bol znovuobjavený okolo roku 1930, keď filmoví nadšenci začali uznávať Mélièsov význam pre históriu kinematografie. Originálna ručne kolorovaná kópia bola objavená v roku 1993 a reštaurovaná v roku 2011.

Film Cesta na Mesiac sa umiestnil na 84. mieste v rebríčku 100 najlepších filmov 20. storočia podľa amerického týždenníka The Village Voice.Village Voice Critics' Poll (2001), "100 Best Films", filmsite.org, AMC, archivované z originálu 13 júna 2016, prevzaté 2. augusta 2013 Film zostáva Mélièsovým najznámejším dielom a moment, keď kapsula pristane (v oku Mesiaca), je jedným z najikonickejších a najčastejšie preberaných obrazov v histórii kinematografie.

 Dej 
(Jednotlivé odstavce približne reprezentujú jednotlivé scény.)

Na stretnutí spolku profesor BarbenfouillisPodľa: Méliès, Georges (2011), pôvodný film popísaný v: Solomon, Matthew, Fantastic Voyages of the Cinematic Imagination: Georges Méliès's Trip to the Moon, Albany: State University of New York Press, s. 227–32, ISBN 978-1-4384-3581-7 navrhuje expedíciu na Mesiac. Nájde sa šesť odvážlivcov, ktorí súhlasia s cestou.

Postaví sa kozmická kapsula v tvare projektilu spolu s obrovským delom, ktoré ju vystrelí do vesmíru. Členovia expedície si prezerajú postupujúce práce.

Práce sú ukončené a dobrodruhovia nastupujú do projektilu, ktorý je následne zasunutý do obrovského dela. V tejto scéne je umiestnené nad strechami domov. V nadväzujúcej scéne vidno z perspektívy hlaveň dela mieriacu na Mesiac. Dámy v rovnošate - jedna z nich drží vlajku - sú prítomné okamihu, keď je kapsula vystrelená.

V zábere je približujúci sa disk Mesiaca, ktorý od istého okamihu predstavuje tvár. V ikonickom zábere ho projektil zasiahne do oka.

Loď s cestovateľmi pristáva na mesačnej krajine. Vystúpia a obdivujú okolie. Zo scény mizne ich loď a na oblohe sa vynára Zem. Neďaleko nich vybuchuje malý sopečný prieduch. Nič zvláštne sa nestane a posádka rozbalí deky a zaspí. Kým spia, preletí na oblohe za nimi kométa, objaví sa Veľký voz s ľudskými tvárami, starý Saturn sa vykloní z okna svojej planéty s prstencami a Foibé, bohyňa Mesiaca, sa objaví sediac na hojdačke v tvare polmesiaca. Foibé spôsobuje sneženie, ktoré prebudí výpravu.

Ukrývajú sa v jaskyni s veľkými hubami. Jeden z cestovateľov otvorí svoj dáždnik, ktorý sa okamžite mení na hubu. Spod nej sa objaví obyvateľ Mesiaca. Jeden z členov výpravy ho udrie dáždnikom a ten mizne v oblaku dymy. Objaví sa ďalší mimozemšťan, ktorý dopadne rovnako, ale keď ich prichádza viac, sú všetci Pozemšťania nútení nasledovať ich.

Mesačný vládca na tróne a jeho ozbrojený sprievod si necháva predviesť posádku. Jeden z Pozemšťanov zrazu zodvihne vládcu a hodí ho o zem. Vyparí sa a začína naháňačka.

Mimo paláca musia dobrodruhovia utekať pred prenasledovateľmi, pričom niekorých udrú dáždnikom a tí sa vyparia. Dostanú s k svojmu projektilu na okraji útesu. Nastúpia a jeden z nich zvonku potiahne za lano, čím sa prepadávajú cez okraj a padajú až na Zem, aj s jedným z mimozemšťanov, ktorý sa zachytí na plášti strely.

Pristávajú v oceáne, kde ich zachráni loď a odtiahne na breh.

Záverečná scéna (ktorá chýbajúca v niektorých kópiách filmu) zobrazuje oslavný sprievod na počesť návratu cestovateľov, v sprievode sa objavuje aj obyvateľ Mesiaca a obyvatelia odhalia sochu venovanú Barbenfouillovi.

 Kolorovanie 
Až do roku 1993 neboli známe žiadne ručne kolorované kópie filmu Cesta na Mesiac, kým ich anonymný darca nevenoval španielskemu inštitútu Filmoteca de Cataluña ako súčasť zbierky dvesto nemých filmov. Použité perforácie naznačujú, že kópia bola vyhotovená pred rokom 1906. Vlajka, ktorá vlaje počas scény štartu v tejto kópii, je kolorovaná tak, aby pripomínala vlajku Španielska, čo naznačuje, že ručne kolorovaná kópia bola vyhotovená pre španielskeho distribútora.Wemaere, Séverine; Duval, Gilles (2011), La couleur retrouvée du Voyage dans la Lune - PDF

 Odkaz v popkultúre 
 Na film odkazuje videoklip k piesni skupiny Queen „Heaven for Everyone“
 Záber z filmu vidno vo videoklipe „Man on the Moon“ od R.E.M.
 Na film odkazuje epizóda animovaného seriálu Futurama „The Series Has Landed“

 Galéria 

 Referencie 

 Iné projekty 

 Externé odkazy 





Kategória:Filmy podľa názvu
Kategória:Filmy z 1902
Kategória:Nemé filmy
Kategória:Čiernobiele filmy
Kategória:Vedecko-fantastické filmy
Kategória:Francúzske sci-fi filmy
Kategória:Filmy o mimozemskom živote
Kategória:Filmy adaptované podľa kníh Julesa Verna